Diari Oficial de la Generalitat Valenciana


Sumari del DOGV 6557, del 04-07-2011 (2011/7626)

Correcció d'errades de la informació pública de l'expedient d'imposició i ordenació de quotes d'urbanització en la UE-3 de la Urbanització Pedralvilla.
-------------------------------------------------------------------------------------------------------------------------------------------------------

### Dades del document

Número de DOGV
:   6557

Data del DOGV
:   04-07-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/7626


Data del document
:   31-05-2011

Organisme emissor
:   Ajuntament d'Olocau

Tipus de document
:   Correcció d'errades

Correcció d'errades

 Descriptors 

:   * Olocau
    * administració local
    * pla d'urbanisme

Correcció d'errades de la informació pública de l'expedient d'imposició i ordenació de quotes d'urbanització en la UE-3 de la Urbanització Pedralvilla. [2011/7626]  
S'ha observat una errada en la publicació de l'anunci esmentat (DOCV núm. 6556, d'01.07.2011), que consisteix a l'omissió de la part final del document, per la qual cosa es publica correctament tot seguit.  
  
  
«Es fa constar que el Ple de l'Ajuntament d'Olocau, en data 18.05.2011, ha adoptat el següent acord:  
"Sotmetiment a informació pública d'expedient d'imposició i ordenació de quotes d'urbanització en la UE-3 de la Urbanització Pedralvilla.  
Vista la proposició de l'alcaldessa i presidenta d'aquesta comissió de data 10.05.2011 i els seus antecedents.   
Atés el que es disposa en l'article 143.4 de la Llei Urbanística Valenciana (LUV), respecte a la directa intervenció gestora per a la prossecució provisional del programa mentre es resol sobre la seua resolució i, si escau, nova adjudicació.   
[...]  
El Ple de l'Ajuntament, per majoria dels assistents, va adoptar el següent acord:  
Primer. Acordar la directa intervenció gestora d'aquesta administració municipal per a la prossecució provisional de les obres d'urbanització del Programa d'Actuació Integrada de la Unitat d'Execució Número 3 del Sector La Pedralvilla d'Olocau, mentre es resol sobre l'adjudicació d'aquest programa.  
Segon. Sotmetre a informació publica els documents tècnics, redactats a instàncies d'aquest Ajuntament, per a la prossecució de les obres d'urbanització, en els quals es valoren i descriuen aquestes obres:   
- Memòria d'imposició de quotes urbanístiques, on es desglossen les obres que resten per executar, les efectuades fins al moment i es determinen les quotes urbanístiques.  
Tercer. Aprovar la imposició de quotes d'urbanització dels propietaris afectats i, en conseqüència, imposar i ordenar les liquidacions practicades per a la determinació dels seus elements necessaris, amb el detall que figura en el document d'imposició i ordenació de quotes i resumidament en els següents apartats:  
2.2.1. Cost previst:  
el cost previst d'execució de les indicades obres i reparacions és de tres-cents vuitanta-tres mil set-cents trenta-set euros amb noranta-dos cèntims, IVA inclòs (383.737,92, IVA inclòs).  
2.2.2. Cost repercutit:  
el cost a repercutir entre els propietaris afectats, d'acord amb el detall que figura en l'expedient d'imposició i ordenació de quotes urbanístiques, és de cent cinquanta-vuit mil nou-cents dotze euros amb quatre cèntims (158.912,04 €, IVA inclòs), resultat de deduir al cost especificat en el punt anterior l'import dels avals dipositats per l'anterior urbanitzador que han estat executats i ingressats per aquest Ajuntament.  
Aquesta quantitat té el caràcter de mera previsió, de tal manera que si finalitzades les obres, el cost real fos major o menor que el previst, es prendrà aquell a l'efecte de recalcular les quotes, s'assenyalaran els obligats al pagament i es giraran les liquidacions que siguen procedents.  
2.2.3. Mòdul de repartiment:  
s'estableix com a mòdul de repartiment el d'aprofitament urbanístic dels terrenys de cadascun dels propietaris afectats.  
Quart. La informació pública es verificarà mitjançant anunci publicat en el Diari Oficial de la Comunitat Valenciana i, simultàniament o amb posterioritat, en un periòdic d'àmplia difusió en el municipi.  
  
Es remetrà notificació formal i individualitzada als interessats i als qui consten en el Cadastre com a titulars de drets afectats per l'actuació proposada.  
En l'anunci de la informació pública es farà constar la possibilitat de formular al·legacions al contingut de la documentació anteriorment assenyalada en el termini de 20 dies, a comptar des de l'endemà de l'última publicació de l'anunci o des de la recepció de l'avís si és posterior. L'anunci haurà de fer referència expressa al règim de gestió directa adoptat per a l'actuació i, en conseqüència, que no pertoca la presentació d'alternatives tècniques ni proposicions juridicoeconòmiques.  
  
Cinquè. Donar trasllat d'aquest acord als serveis municipals corresponents".  
Cosa que es comunica a l'efecte d'assenyalar que, en relació amb el contingut de l'acord, pels interessats poden formular-se al·legacions en defensa dels seus drets i interessos en un termini de 20 dies hàbils, a comptar des de l'endemà de la data de publicació o, si escau, des de la data de recepció de la notificació individual si és posterior, amb advertiment que l'actuació urbanística es regeix pel sistema de gestió directa i, conseqüentment, no pertoca la presentació d'alternatives tècniques ni proposicions juridicoeconòmiques.  
  
Olocau, 31 de maig de 2011.- L'alcaldessa presidenta: Mª Ascensión Arnal Navarro».